Pielikums Nr. 11

Uz laiku norobežotās personu pagaidu turēšanas telpas iekšējā kārtība

**§ 1**

1. Uz laiku norobežotā pagaidu turēšanas telpā ievietotā persona tiek informēta par:

**1)**  tās tiesībām un pienākumiem, darot tai zināmus šīs iekšējās kārtības noteikumus. Uz laiku norobežotā pagaidu turēšanas telpā pieņemtā persona apliecina iepazīšanos ar iekšējās kārtības noteikumiem, parakstot uz laiku norobežotās pagaidu turēšanas telpas iekšējās kārtības karti;

**2)**  uz laiku norobežotās pagaidu turēšanas telpas aprīkošanu ar videonovērošanas iekārtām, kas tiek izmantotas arī novērošanai un attēlu reģistrēšanai – šādu iekārtu uzstādīšanas gadījumā.

2. Uz laiku norobežotā pagaidu turēšanas telpā personas var atrasties ne ilgāk kā 8 stundas.

3. Personu, kas ir ievietota uz laiku norobežotā pagaidu turēšanas telpā tālāku dienesta darbību veikšanai, neievieto pagaidu turēšanas telpā..

4. Uz laiku norobežotā pagaidu turēšanas telpā ievietotajai personai, kas neprot poļu valodu, tiek nodrošināta iespēja sazināties ar tulka starpniecību jautājumos, kas saistīti ar uzturēšanos uz laiku norobežotā pagaidu turēšanas telpā.

5. Gadījumā, kad sazināšanās ar personu, kas ievietota uz laiku norobežotā pagaidu turēšanas telpā, ir apgrūtināta sakarā ar tās apziņas traucējumiem, 1. punktā minētās darbības ir veicamas, tiklīdz beidz pastāvēt iemesls, kura dēļ šis pienākums netika realizēts.

6. Gadījumā, ja aizturētā persona, ar kuru sazināšanās ir apgrūtināta tās apziņas traucējumu dēļ, netika informēta par tās tiesībām saistībā ar aizturēšanu saskaņā ar Kriminālprocesa kodeksa vai citu likumu noteikumiem, šī informācija jāsniedz, tiklīdz beidz pastāvēt iemesls, kura dēļ šis pienākums netika realizēts. Aizturētā persona apliecina iepazīšanos ar tās tiesībām, parakstot personas aizturēšanas protokolu.

**§ 2** [[1]](#endnote-1)

1. Uz laiku norobežotā pagaidu turēšanas telpā ievietotā persona norāda savu vārdu un uzvārdu, tēva vārdu, dzimšanas datumu un vietu, pierakstīšanās vai uzturēšanās vietas datus un informāciju par veselības stāvokli.

2. Persona, kas tiek ievietota uz laiku norobežotā pagaidu turēšanas telpā un persona, kas tajā atrodas, tiek preventīvi pārmeklēta.

**§ 3**

1. Šīs iekšējās kārtības 2. **§** 2. punktā minētās preventīvās pārmeklēšanas laikā atrastos un izņemtos priekšmetus, norādot individuālās īpašības, ieraksta depozīta kvītī. Depozīta kvīti paraksta uz laiku norobežotā pagaidu turēšanas telpā ievietojamā persona un policijas darbinieks, kas deponēja kvītī norādītos priekšmetus.

2. Uz laiku norobežotā pagaidu turēšanas telpā ievietojamās personas parakstīšanās atteikums vai neiespējamība tiek atzīmēti depozīta kvītī, norādot tajā citu klātesošu policijas darbinieku, kas apliecina savu klātbūtni ar parakstu.

3. [[2]](#endnote-2) *(atcelts)*

4. Preventīvās pārmeklēšanas laikā, kas minēta 2. § 2. punktā, atrastie un izņemtie priekšmeti nevar būt nodoti uz laiku norobežotā pagaidu turēšanas telpā ievietotajai personai.

**§ 4**

Uz laiku norobežotā pagaidu turēšanas telpā ievietotā persona tiek informēta par nepieciešamību:

**1)**  ievērot šīs iekšējās kārtības noteikumus;

**2)**  izpildīt personas uzraudzību veicošā policijas darbinieka rīkojumus;

**3)**  ievērot vispārpieņemtos līdzāspastāvēšanas principus;

**4)**  ievērot personīgās higiēnas prasības un saglabāt uz laiku norobežotās pagaidu turēšanas telpas tīrību;

**5)**  nekavējoties informēt policijas darbinieku par draudu rašanos cilvēku veselībai vai dzīvībai, uz laiku norobežotās pagaidu turēšanas telpas aprīkojuma bojājumiem un citiem bīstamiem notikumiem.

**§ 5** Uz laiku norobežotā pagaidu turēšanas telpā ievietotā persona lieto savu apģērbu, apkšveļu un apavus.

**§ 6** Uz laiku norobežotā pagaidu turēšanas telpā ievietotajai personai tiek nodrošināta iespēja:

**1)**  saņemt medicīnisku palīdzību;

**2)**  lietot sanitārtehniskas iekārtas un tīrības līdzekļus, kas nepieciešami personiskās higiēnas uzturēšanai;

**3)**  smēķēt tabakas izstrādājumus šim nolūkam paredzētājā vietā saskaņā ar noteikumiem par tabakas izstrādājumu lietošanu iekšlietu ministram pakļautajos objektos un transportlīdzekļos, ja tas netraucē policijas darbiniekiem pildīt dienesta pienākumus, kuru mēŗķis ir uz laiku norobežotā pagaidu turēšanas telpā ievietoto personu drošība;

**4)**  lietot ārsta izrakstītās zāles, kuras tiek izsniegtas tikai pēc ārsta piekrišanas un saskaņā ar tā norādījumiem; uz laiku norobežotā pagaidu turēšanas telpā ievietotajai personai zāles izsniedz ārsts vai policijas darbinieks saskaņā ar ārsta norādījumiem;

**5)**  iesniegt prasības, sūdzības un iesniegumus ar personas uzraudzību veicoša policijas darbinieka starpniecību Policijas organizatoriskās vienības vadītājam, kura pakļautībā ir šī telpa;

**6)**  saņemt dzērienu slāpju remdēšanai.

**§ 7**

1. Atbrīvojot personu no uz laiku norobežotās pagaidu turēšanas telpas, tai tiek izsniegtas depozītā pieņemtās mantas.

2. Depozītā pieņemtie maksāšanas līdzekļi un priekšmeti netiek izsniegti, ja tie tika aizturēti vai aizņemti nodrošinājuma vai administratīva akta izpildes mērķiem.

3.[[3]](#endnote-3) *(atcelts)*

1. [↑](#endnote-ref-1)
2. [↑](#endnote-ref-2)
3. [↑](#endnote-ref-3)